
DR 31.3.2016                                                                  23                   

 

Untuk makluman Dewan yang mulia ini Tuan Yang di-Pertua, PERKESO 
mengamalkan prinsip pelaburan capital preservation yang juga selaras dengan prinsip 
patuh syariah. Justeru, PERKESO tidak sewenang-wenangnya membuat pelaburan yang 
boleh menjejaskan kepentingan orang berinsurans. Tuan Yang di-Pertua... 

Dr. Michael Jeyakumar Devaraj [Sungai Siput]: Menteri, soalan. 

Dato’ Sri Richard Riot anak Jaem: Tuan Yang di-Pertua, selain isu yang saya 
sebutkan tadi pelbagai isu berhubung tadbir urus PERKESO telah dibangkitkan oleh Ahli-
ahli Yang Berhormat yang prihatin terhadap kebajikan rakyat khususnya pekerja. 

Dr. Michael Jeyakumar Devaraj [Sungai Siput]: Menteri... 

Dato’ Sri Richard Riot anak Jaem: Secara lebih khusus sukacita saya 
menjelaskan beberapa isu yang dibangkitkan berkaitan dengan pindaan undang-undang 
yang saya bentangkan Yang Berhormat Kuala Langat telah membangkitkan isu berkaitan 
hak pekerja dan keperluan dalam memastikan tuntutan pencarum dilindungi sebagai hak. 

Dr. Michael Jeyakumar Devaraj [Sungai Siput]: Tuan Yang di-Pertua... 

Dato’ Sri Richard Riot anak Jaem: Tuan Yang di-Pertua, I respect you. 

Tuan Yang di-Pertua: Menteri, adakah tadi pendirian itu secara umum bahawa 
tidak menjadi penjelasan kepada mana-mana Ahli Yang Berhormat? 

Dato’ Sri Richard Riot anak Jaem: Secara umum. 

Tuan Yang di-Pertua: Secara umum. Jadi Ahli-ahli Yang Berhormat pendirian 
Menteri adalah secara umum. Jadi jangan ganggu sehingga dia selesai. Terima kasih. 

Dato’ Sri Richard Riot anak Jaem: Terima kasih Tuan Yang di-Pertua. Untuk 
makluman Dewan yang mulia ini pemprosesan tuntutan mengikut piagam pelanggan yang 
telah ditetapkan oleh PERKESO adalah seperti berikut: 

(i) faedah hilang upaya sementara- lima hari, 

(ii) faedah hilang upaya kekal- tujuh hari, 

(iii) faedah orang tanggungan- tujuh hari, 

(iv) pencen ilat- tujuh hari dan  

(v) pencen penakat- tujuh hari. 

Berhubung dengan seksyen 72A yang dibangkitkan oleh Yang Berhormat Kuala 
Langat, Yang Berhormat Bukit Gantang, Yang Berhormat Sepang dan Yang Berhormat 
Klang. Pindaan ini bertujuan untuk membenarkan PERKESO memberikan kemudahan 
pembiayaan secara opsyen kepada pegawai dan pekhidmat PERKESO. Pada masa ini 
Tuan Yang di-Pertua PERKESO hanya boleh memberikan pinjaman secara konvensional 
sahaja. Cadangan PERKESO ini akan membolehkan pegawai dan pekhidmat PERKESO 
memohon pembiayaan daripada PERKESO daripada segi pembelian rumah, kenderaan 
atau komputer mengikut skim pembiayaan-pembiayaan yang patuh syariah. 

Tuan Yang di-Pertua, pindaan ini tidak melibatkan sebarang pinjaman kepada 
pihak luar. Berhubung cadangan supaya kes Jemaah Rayuan Keselamatan Sosial tidak 
perlu dibawa ke Mahkamah Tinggi dan hanya kepada satu badan yang lain jika berlaku 
kekhilafan. Sebenarnya kes Jemaah Rayuan Keselamatan Sosial hanya perlu dibawa ke 
Mahkamah Tinggi jika terdapat kekhilafan daripada segi undang-undang yang substantial 
sahaja dan bukan kekhilafan fakta. 

■1150 

Kekhilafan undang-undang ini adalah perlu dirujuk kepada Mahkamah Tinggi 
kerana ia merujuk kepada persoalan undang-undang. Tuan Yang di-Pertua, berhubung 
cadangan Yang Berhormat Pasir Gudang, Yang Berhormat Sekijang dan Yang Berhormat 
Klang supaya pekerja yang bekerja sendiri diliputi di bawah Akta PERKESO. Dalam ucapan 
saya, saya telah mencadangkan pindaan seksyen 58 yang mana pindaan ini membolehkan 
scheme serve employ sebagai contoh pemandu teksi yang bekerja sendiri ditadbir oleh 
SOCSO. Selain itu seksyen 58 juga membolehkan PERKESO mentadbir skim perlindungan 
pekerja yang kehilangan kerja.  



Untuk makluman Dewan yang mulia ini Tuan Yang di-Pertua, PERKESO mengamalkan prinsip pelaburan capital preservation yang juga selaras dengan prinsip patuh syariah. Justeru, PERKESO tidak sewenang-wenangnya membuat pelaburan yang boleh menjejaskan kepentingan orang berinsurans. Tuan Yang di-Pertua... Dr. Michael Jeyakumar Devaraj [Sungai Siput]: Menteri, soalan. Dato' Sri Richard Riot anak Jaem: Tuan Yang di-Pertua, selain isu yang saya sebutkan tadi pelbagai isu berhubung tadbir urus PERKESO telah dibangkitkan oleh Ahli- ahli Yang Berhormat yang prihatin terhadap kebajikan rakyat khususnya pekerja. Dr. Michael Jeyakumar Devaraj [Sungai Siput]: Menteri... Dato' Sri Richard Riot anak Jaem: Secara lebih khusus sukacita saya menjelaskan beberapa isu yang dibangkitkan berkaitan dengan pindaan undang-undang yang saya bentangkan Yang Berhormat Kuala Langat telah membangkitkan isu berkaitan hak pekerja dan keperluan dalam memastikan tuntutan pencarum dilindungi sebagai hak. Dr. Michael Jeyakumar Devaraj [Sungai Siput]: Tuan Yang di-Pertua... Dato' Sri Richard Riot anak Jaem: Tuan Yang di-Pertua, I respect you. Tuan Yang di-Pertua: Menteri, adakah tadi pendirian itu secara umum bahawa tidak menjadi penjelasan kepada mana-mana Ahli Yang Berhormat?. Dato' Sri Richard Riot anak Jaem: Secara umum. Tuan Yang di-Pertua: Secara umum. Jadi Ahli-ahli Yang Berhormat pendirian Menteri adalah secara umum. Jadi jangan ganggu sehingga dia selesai. Terima kasih. Dato' Sri Richard Riot anak Jaem: Terima kasih Tuan Yang di-Pertua. Untuk makluman Dewan yang mulia ini pemprosesan tuntutan mengikut piagam pelanggan yang telah ditetapkan oleh PERKESO adalah seperti berikut: (i) faedah hilang upaya sementara- lima hari, (ii) faedah hilang upaya kekal- tujuh hari, (iii) faedah orang tanggungan- tujuh hari, (iv) pencen ilat- tujuh hari dan. (v) pencen penakat- tujuh hari. Berhubung dengan seksyen 72A yang dibangkitkan oleh Yang Berhormat Kuala Langat, Yang Berhormat Bukit Gantang, Yang Berhormat Sepang dan Yang Berhormat Klang. Pindaan ini bertujuan untuk membenarkan PERKESO memberikan kemudahan pembiayaan secara opsyen kepada pegawai dan pekhidmat PERKESO. Pada masa ini Tuan Yang di-Pertua PERKESO hanya boleh memberikan pinjaman secara konvensional sahaja. Cadangan PERKESO ini akan membolehkan pegawai dan pekhidmat PERKESO memohon pembiayaan daripada PERKESO daripada segi pembelian rumah, kenderaan atau komputer mengikut skim pembiayaan-pembiayaan yang patuh syariah. Tuan Yang di-Pertua, pindaan ini tidak melibatkan sebarang pinjaman kepada pihak luar. Berhubung cadangan supaya kes Jemaah Rayuan Keselamatan Sosial tidak perlu dibawa ke Mahkamah Tinggi dan hanya kepada satu badan yang lain jika berlaku kekhilafan. Sebenarnya kes Jemaah Rayuan Keselamatan Sosial hanya perlu dibawa ke Mahkamah Tinggi jika terdapat kekhilafan daripada segi undang-undang yang substantial sahaja dan bukan kekhilafan fakta. #1150. Kekhilafan undang-undang ini adalah perlu dirujuk kepada Mahkamah Tinggi kerana ia merujuk kepada persoalan undang-undang. Tuan Yang di-Pertua, berhubung cadangan Yang Berhormat Pasir Gudang, Yang Berhormat Sekijang dan Yang Berhormat Klang supaya pekerja yang bekerja sendiri diliputi di bawah Akta PERKESO. Dalam ucapan saya, saya telah mencadangkan pindaan seksyen 58 yang mana pindaan ini membolehkan scheme serve employ sebagai contoh pemandu teksi yang bekerja sendiri ditadbir oleh SOCSO. Selain itu seksyen 58 juga membolehkan PERKESO mentadbir skim perlindungan pekerja yang kehilangan kerja.